**Anna Saba Lykke Oehlenschlæger**, (s. 11. elokuuta 1997 Addis Ababa, Etiopia) taiteilijanimeltään **Saba** on tanskalainen laulaja, musikaalinäyttelijä ja malli. Hän edustaa Tanskaa vuoden 2024 Eurovision laulukilpailussa kappaleellaan "Sand".

Varhais- ja yksityiselämä
-------------------------

Anna (syntymänimeltään Saba) Lykke Oehlenschlæger ja hänen kaksoissisarensa Andrea (syntymänimeltään Sara) Lykke Oehlenschlæger adoptoitiin Etiopiasta kahdeksan kuukauden ikäisinä Tanskan Ringkøbingissa asuvaan perheeseen. Saba pelasi *DBU Jutland*-jalkapallojoukkueessa nuoruusiällään.

Vuonna 2018 Saballa diagnosoitiin kaksisuuntainen mielialahäiriö ja vuoteen 2020 mennessä hän joutui useamman kerran sairaalahoitoon. Saba kertoi asiasta Tanskan yleisradioyhtiön Danmarks Radion (DR) lähettämässä dokumentissa nimeltään *Min sindssyge tvilling*. Teinivuosinaan hän harjoitti myös itsetuhoisuutta. Saba toimii Tanskan masennusliiton suurlähettiläänä.

Ura
---

Jätettyään lukion kesken Saba muutti Kööpenhaminaan yhdessä kaksoissisarensa Andrean kanssa. Kööpenhaminassa Saba työskenteli mallina ja yksityisyrittäjänä hampaiden valkaisutuotteiden parissa, kun taas hänen siskonsa tavoitteli uraa laulajana ja teatterinäyttelijänä. 23. helmikuuta 2023, kun hänen siskonsa Andrea oli raskaana, Saba toimi siskonsa sijaisnäyttelijänä Dionnen roolissa *Hair*-musikaalissa, jota esitettiin Kööpenhaminan *Østre Gasværk Teaterissa*. Tämä oli Saban ensimmäinen kokemus musikaalinäyttelemisestä.

25. tammikuuta 2024 ilmoitettiin, että Saba olisi yksi kahdeksasta kilpailijasta Tanskan vuoden 2024 euroviisukarsintana toimivassa *Dansk Melodi Grand Prix 2024* -kilpailussa. Hänen kilpailukappaleensa on nimeltään "Sand". 17. helmikuuta 2024 pidetyssä finaalissa Saba voitti kilpailun ja edustaa näin Tanskaa vuoden 2024 Euroviisuissa Ruotsin Malmössä.

Diskografia
-----------

### Singlet

| Nimi | Vuosi | Albumi / EP-levy |
| --- | --- | --- |
| "Sand" | 2024 | Albumiton single |

Lähteet
-------

* From Copenhagen to Malmö: Saba will represent Denmark at Eurovision in May *eurovision.tv*.  17.2.2024. EBU. Viitattu 19.2.2024.

### Viitteet

1. ↑  Falk, Simon: Saba wins Dansk Melodi Grand Prix 2024 with "Sand"  17.2.2024. wiwibloggs.com. Viitattu 19.2.2024. (englanniksi)
2. ↑  van Waarden, Franciska: 🇩🇰 Denmark: Saba to Eurovision 2024  17.2.2024. eurovoix.com. Viitattu 19.2.2024. (englanniksi)
3. ↑  Ruas, Tiago: Saba wins DMGP 2024 with ‘Sand’!  17.2.2024. escxtra.com. Viitattu 19.2.2024. (englanniksi)
4. 1 2 3  Denmark 2024: The 'Melodi Grand Prix' lineup is revealed  25.1.2024. EBU. Viitattu 19.2.2024. (englanniksi)
5. 1 2 3 4  Petersen, Rasmus: Denmark: Melodi Grand Prix 2024 – It's Saba with "Sand"  17.2.2024. eurovisionworld.com. Viitattu 19.2.2024. (englanniksi)
6. 1 2 3  Bjerge, Rikke: Tvillingerne Anna og Andrea er adopterede: 'Det føles, som om vi ikke er blevet født'  5.7.2020. DR. Viitattu 19.2.2024. (tanskaksi)
7. 1 2 3 4 5  Johansson, Susanne: Kendt fra DR-serie var indlagt på den lukkede: Nu overtager hun bærende rolle fra sin kendte søster  22.1.2023. B.T.. Viitattu 19.2.2024. (tanskaksi)
8. ↑  Jiandani, Sanjay (Sergio): Denmark: Saba wins the golden ticket to Eurovision 2024!  17.2.2024. esctoday.com. Viitattu 19.2.2024. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en: Saba (singer)